**69. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2021. november 4-i ülése VI. napirendi pontjához:**

**Döntés Bakó Norberttel kötött haszonbérleti szerződés meghosszabbításáról**

**Előadó:**  Orbán Zsolt polgármester

**Tisztelt Képviselő-testület!**

Bakó Norbert (sz.: Szekszárd, 1982. április 10.; a.n.:Glück Hedvig; lakcím: 7136 Fácánkert, Bethlen G. utca 4.) azzal a kérelemmel fordult Fácánkert Község Önkormányzatához, hogy az általa jelenleg is bérelt, az önkormányzat tulajdonában lévő fácánkerti 0280/3 hrsz.-ú, 9854 m2 nagyságú szántóterület haszonbérletét 2027. december 31.-ig kívánja meghosszabbítani.

Fácánkert Község Önkormányzata és Bakó Norbert – a Képviselő-testület 34/2019(III.25.) önkormányzati határozata alapján – a fentnevezett területre vonatkozóan 2019. április 1. napjától 2024. április 2. napjáig terjedő 5 éves határozott időtartamra haszonbérleti szerződést kötött.

A megállapodás alapján a haszonbérlő évi 7,-Ft/m2 díjat fizet az Önkormányzatnak.

Bakó Norbert a területet továbbra is mezőgazdasági tevékenység végzése céljából kívánja bérelni.

Javaslom a jelenlegi haszonbérleti szerződés meghosszabbítását 2027. december 31. napjáig, valamint a bérleti díj 2022. január 1. napjától évi 8,-Ft/m2 összegre emelését.

Kérem a Tisztelt Képviselő-testületet, hogy tárgyalja meg az előterjesztést, és fogadja el a határozati javaslatot!

**Határozati javaslat:**

**Fácánkert Község Önkormányzata Képviselő-testületének /2021. (XI.4.) önkormányzati határozata Bakó Norberttel kötött haszonbérleti szerződés meghosszabbításáról:**

1.) Fácánkert Község Önkormányzatának Képviselő-testülete úgy dönt, hogy Bakó Norbert mezőgazdasági vállalkozó által bérelt, az önkormányzat tulajdonában lévő fácánkerti 0280/3 hrsz.-ú, 9854 m2 területű szántóterületre vonatkozó haszonbérleti jogviszonyt 2027. december 31. napjáig meghosszabbítja, a bérleti díjat 2022. január 1. napjától évi 8,-Ft/m2 díjban állapítja meg.

2.) A Képviselő-testület felkéri Ezerné dr. Huber Éva jegyzőt, hogy gondoskodjon a szerződés módosítás elkészítéséről.

3.) A Képviselő-testület felhatalmazza Orbán Zsolt polgármestert a szerződés módosítás aláírására.

**Felelős:** Orbán Zsolt polgármester (a 3. pontban foglaltakért), Ezerné dr. Huber Éva jegyző (a 2. pontban foglaltakért)

**Határidő:** 2021. november 30.

**Fácánkert, 2021. november 2.**

 **Orbán Zsolt s.k.**

 **polgármester**

**A kiadmány hiteléül:**

**Ezerné dr. Huber Éva**

 **jegyző**

**Az előterjesztést készítette:** Feri Lívia titkársági ügyintéző

**A napirendhez meghívottak köre:**